# Mødereferat – møde 2.

**Dato:** 27.1.2014 kl. 19.00 – 21.00

**Sted:** Sofienlundparken 28, 8860 Ulstrup

**Deltagere:** Bent Kibsgaard(BK), Lasse Schurmann(LS), Marianne Rigtrup(MR),), Ebbe Kjær Madsen(EKM), Henrik Berg Laustsen(HBL)
Søren Dalby(SD)

Afbud: Lars H. Storgaard(LHS) og suppleant Jens Aage Hansen(JHA)

**Dagsorden**

1. Valg af ordstyrer. SD valgt.
2. Godkendelse og underskrift af referat for tidligere møde. Godkendt og underskrevet af tilstedeværende.
3. Godkendelse af dagsorden. Godkendt.
4. Korte meddelelser siden sidst: Formand/næstformand/kasserer/sekretær/udvalg/andre.
*Formand:*

*Tids- og aktivitetsplan* fastholdes og medsendes som bilag til referat.

*Infostander:*
SD har aftalt med Blomstertorvet, at vi kan tage strøm der. Lasse måler forbruget, når drift er opnået. Derefter tages stilling til, om der skal betales eller der modregnes via reklamespots.
Forsikring er ikke afklaret endnu. Har kontakt til kommunen og afventer stadig svar vedr. præmisser. Det skal omfatte hærværk og tyveri. SD har talt med TopDanmark, som ikke forsikrer den slags, når de står ude. Rettet henvendelse til Mors Kommune om forsikringserfaring. Afventer tilbagemelding.

SD har besøgt leverandør onsdag den 15.1 og drøfte de praktiske forhold. Herunder oplæring. SD
har fået accept af, at der lægges software på egen PC, så forløbet kan simuleres.(uden beregning).

SD har sikret kontakt til leverandør, så kommunen kan komme i gang med at støbe.

Da SD havde møde med Ondisplay blev han bekendt med, at man for 35.000kr. kunne få en 50” skærm. Det blev rettet henvendelse til kommunen, om det kunne accepteres. Men desværre var der ikke flere midler, så det blev skrinlagt. Men det har betydet en uges forsinkelse, så derfor må idrifttagningstidspunktet evt. skydes lidt.

SD har ikke pt. drøftet indvielse med v. Lars Clement.

SD har talt med Brugsen. De er positive overfor reklamespots.
Når vi har noget konkret, så mødes vi.
Ulstrup Lokalråd kan indgå aftaler om reklamespots når Favrskov Kommunes reklamepolitik følges.

Politikken er vedlagt, som en del af aftalen.

MR har samlet liste over potentielle interessenter til infoskærm og kalender.

SD har dd. talt med projektleder hos Favrskov Forsyning.De er interesseret i at anvende infostanderen. Når SD kender mulighederne med infostanderen, så mødes vi og aftaler det praktiske og økonomiske.

*Hjemmeside:*
Grundet tekniske problemer er hjemmesiden endnu ikke etableret. Henrik Andersen har været behjælpelig med at vælge et første system og hostingfirma. Men grundet et teknisk problem og Henriks rejse. Besluttedes det at skifte til et andet og mere simpelt system samt host. Det er blevet til Wordpress som hostes hos Meebox.

SD har aftalt med Mogens Lykkegård, at han ser på billeder som kan anvendes til hjemmesiden. Også løbende fotos af Ulstrup og omegn kan være en god idet. Han og jeg har en del.

SD har haft møde med Brian Berling via BK. Brian flytter til Ulstrup og vil være klar til at medvirke bl.a. med hjemmesiden, men det kan først blive aktuelt medio marts 2014.

SD har haft kontakt til Thomas Purkær, som tidligere har sat hjemmesider op i Wordpress. Andre har været kontaktet, men prisen har været alt for høj. Tilbud er modtaget fra IT-firma. Så via Thomas forventes det at hjemmesiden snart etableres, så SD kan øve sig på at få det til at fungere. Men først, når det tekniske er på plads, indkaldes redaktionskomiteen.

*Expedit:*SD deltog i to styregruppemøde. Det sidste fredag den 24.1. Vi fik sendt følgende signaler, som man kunne tage med til byrådsmødet den 27.1. Modeller kan virke inspirerende for potentielle investorer. Der bør arbejdes på at muliggøre placering af dagligvarebutikker på området. Der bør arbejdes på, at etablere tættere forbindelse mellem det nuværende torv og expeditgrunden. Man må indstille sig på et langvarigt projekt 5-10 år. Strategien kan være at efterhånden, som de budgetsatte projekter(fiske-,kano-,rekreative projekter) realiseres, bliver det mere attraktivt at bo/besøge Ulstrup, og dermed også mere attraktivt for investorer. Branding bør igangsættes. SD har talt med firma, som gerne vil bidrage.

*Generalforsamling:*Henrik har udvirket at vi kan holde generalforsamlingen på Expedit – og at man er vært med en kop kaffe.

Ifgl. vedtægterne skal forslag vedr. ændringer af vedtægter eller forretningsorden medtages i annoncering af generalforsamling. Det skal være 3 uger før afholdelse af generalforsamlingen. Men forslag som skal behandles på generalforsamlingen skal være bestyrelsen i hænde skriftligt inden 2 uger før afholdelse af generalforsamlingen. SD drøfter spørgsmålet snarest med Niels Kjær.

Ifgl. vedtægterne skal halvdelen af bestyrelsen på valg i først valgperiode. Derfor er følgende aftalt på valg:
Lasse – ok for genvalg. Ebbe – modtager ikke genvalg pt. men stiller gerne op som suppleant og vil gerne medvirke på et senere tidspunkt - Henrik – ok for genvalg.

Dirigent: Ebbe har afklaret at Niels Kjær har accepteret at være dirigent.

*Nyt navn og logo:*
Idet etablering af hjemmesiden prioriteres højt har SD talt med Charlotte om, at vi starter simpelt op og at rentegning af layout, som Charlotte har arbejdet med, indstilles indtil videre.

*Næstformand, kasserer, sekretær og udvalg*.
*Økonomi:*Iflg. Lasse så behøver Ulstrup Lokalråd ikke at være momsregisteret – og vi er det heller ikke.

Faktura vedr. julebelysning fra Lasse Schurmann blev fremvist og godkendt til betaling. SD attesterede faktura.
Det blev besluttet at overveje forskellige modeller for kommende julebelysning. Muligheder og tilhørende økonomi drøftes så der kan træffes beslutning før kontingentanmodning. BK og LS er ansvarlig.
Lasse orienterer revisor Birthe Kjær om at der ikke har været transaktioner i 2013. SD orienterer Steen Andersen.

1. Sager til behandling.
*Beretning*Beretning godkendt og underskrevet af tilstedeværende. *Generalforsamling – tidsplan.*
SD og MR planlægger annoncering. SD kontakter LHS vedr. presse. Deadline for annonce kontrolleres af MR.
BK foreslog, at vi måske kunne få nogen til at orientere om projekter som foregår i Ulstrup.
BK er tovholder på at få afklaret muligheder bl.a. vedr. hallen, kunstplæne.
SD kontakter kommunen for at høre om de vil orientere om de budgetterede poster.
Opfølgning efter generalforsamling:
MR ser på layout til annonce samt til flyer med praktiske oplysninger, som kan udleveres ved kontingentopkrævning.
*Budgettet* for 2014 blev fastholdt. Behøver ikke blive præsenteret i detaljer på generalforsamlingen.
2. Eventuelt.
 Intet
3. Dato for næste møde.
Mandag den 3.3.2014 kl. 19.00 – 21.00
Sted afklares.

Godkendt

­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_
Bent Kibsgaard Lars H. Storgaard Lasse Schurmann

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_
Marianne Rigtrup Henrik Berg Laustsen Ebbe Kjær Madsen

\_\_\_\_\_\_\_\_\_\_\_\_\_\_\_\_\_\_\_\_
Søren Dalby